

IT-utvalget

Alle yrkesforeninger

Deres ref.:  Vår ref.: Dato: 10.01.2019

# Høring - NOU 2018: 14 IKT-sikkerhet i alle ledd og utkast til lov som gjennomfører NIS-direktivet i norsk rett

Justis- og beredskapsdepartementet har sendt på høring NOU 2018: 14 IKT-sikkerhet i alle ledd og utkast til lov som gjennomfører NIS-direktivet i norsk rett. Det er altså to saker i en felles høring: 1) Utredning fra IKT-sikkerhetsutvalget, og 2) Regjeringens utkast til lov som gjennomfører NIS-direktivet i norsk rett. Departementet sender sakene sammen fordi det er nær sammenheng mellom dem.

Bakgrunnen for den første delen av høringen er at Holte-utvalget fikk i oppdrag å vurdere behovet for rettslige og organisatoriske endringer innenfor IKT-sikkerhetsområdet. Utvalget kommer nå med fem anbefalinger for å bedre IKT-sikkerheten. Disse innebærer forslag om:

1. ny lov om IKT-sikkerhet for samfunnskritiske virksomheter og offentlig forvaltning.
2. at det må stilles krav om IKT-sikkerhet ved alle offentlige anskaffelser.
3. opprettelse av et Nasjonalt IKT-sikkerhetssenter.
4. tydeligere regulering av og ansvar for tilkoblede produkter og tjenester.
5. tydelig lederskap fra Justis- og beredskapsdepartementet for nasjonal IKT-sikkerhet.

Følgende kapitler i NOUen vurderes som særlig relevante for foreningsleddene:

* Kapittel 15 – Ny lov om IKT-sikkerhet for samfunnskritiske virksomheter og offentlig forvaltning.
* Kapittel 16 – Krav om IKT-sikkerhet ved anskaffelser.
* Kapittel 17 – Etablere et nasjonalt IKT-sikkerhetssenter.
* Kapittel 20 – Økonomiske og administrative konsekvenser

Samtidig med Holte-utvalgets arbeid utarbeidet regjeringen et utkast til lov som gjennomfører NIS-direktivet i norsk rett. Dette er den andre delen av høringen. Departementet ønsker særlig innspill på temaer som IKT-sikkerhet i norske virksomheter i dag, forslag til implementering av direktivet, negative innvirkninger direktivet kan få for norske virksomheter, gjeldende regelverk og varsling, og om loven bør vedtas selv om vi ikke er forpliktet av EØS-avtalen.

Følgende kapitler i notatet om NIS-direktivet vurderes som særlig relevante for foreningsleddene:

* Kapittel 7 – Hva skal sikres og hvordan skal det sikres.
* Kapittel 8 – Varslingskrav
* Kapittel 10 - Tilsynsmyndigheter
* Kapittel 11 – Sanksjoner
* Kapittel 12 – Økonomiske og administrative konsekvenser

Les mer om forslaget på Justis- og beredskapsdepartementet sine nettsider:

<https://www.regjeringen.no/no/dokumenter/horing-nou-2018-14-ikt-sikkerhet-i-alle-ledd-og-utkast-til-lov-som-gjennomforer-nis-direktivet-i-norsk-rett/id2623252/?utm_source=www.regjeringen.no&utm_medium=epost&utm_campaign=nyhetsvarsel%2021.12.2018&utm_content=Samfunnssikkerhet%20og%20beredskap%20og%20Nye%20h%C3%B8yringar&expand=horingsnotater>

Dersom høringen virker relevant, bes det om at innspill sendes til Legeforeningen innen

**21. februar 2019**. Det bes om at innspillene lastes opp direkte på Legeforeningens nettsider.

Høringen finnes på **Legeforeningen.no** under **Legeforeningens politikk – Høringer**

Med hilsen

Den norske legeforening

Ingvild Bjørgo Berg

Helsepolitisk rådgiver